R E P U B L I K A S R B I J A

NARODNA SKUPŠTINA

01 Broj 06-2/87-23

20. april 2023. godine

B e o g r a d

**Z A P I S N I K**

**PRVE SEDNICE PRVOG REDOVNOG ZASEDANjA**

**NARODNE SKUPŠTINE REPUBLIKE SRBIJE U 2023. GODINI,**

**ODRŽANE 19. I 20. APRILA 2023. GODINE**

Sednica je počela u 10 časova i 15 minuta intoniranjem Himne Republike Srbije.

Sednici je predsedavao dr Vladimir Orlić, predsednik Narodne skupštine.

Predsednik je, na osnovu službene evidencije o prisutnosti narodnih poslanika, konstatovao da sednici prisustvuju 134 narodna poslanika, a primenom elektronskog sistema za glasanje utvrđeno je da je u sali prisutno 167 narodnih poslanika, odnosno da je prisutna većina od ukupnog broja narodnih poslanika i da postoje uslovi za rad Narodne skupštine, u smislu člana 88. stav 5. Poslovnika Narodne skupštine.

Predsednik je obavestio da su sprečeni da sednici prisustvuju narodni poslanici mr Dejan Radenković, Usame Zukorlić, prof. dr Jahja Fehratović i Zaim Redžepović.

Prema evidenciji Službe Narodne skupštine, sednici nisu prisustvovali, a nisu obavestili predsednika o sprečenosti, narodni poslanici: dr Dušan Bajatović, Igor Braunović, mr Danijela Vujičić, Žika Gojković, Biljana Dragić, mr Milovan Drecun, Milica Đurđević Stamenkovski, Enis Imamović, Šaip Kamberi, Dragomir Karić, Selma Kučević, prim. doc. dr Darko Laketić, dr Đorđe Miketić, prof. dr Tamara Milenković Kerković, Tatjana Pašić, Branislav Tomašević, Jasmin Hodžić, Sandra Joković, Ljubinko Đurković, Bratimir Vasiljević i mr Akoš Ujhelji.

Predsednik je, saglasno članu 86. stav 2. Poslovnika, obavestio da je sednica sazvana u roku kraćem od roka utvrđenog u članu 86. stav 1. Poslovnika, zbog potrebe da Narodna skupština što pre razmotri predloge akata iz predloženog dnevnog reda sednice.

Narodna skupština je, većinom glasova, usvojila: Zapisnik Treće posebne sednice Narodne skupštine Republike Srbije u Trinaestom sazivu, održane 2. i 3. februara 2023. godine (od 181 prisutnog narodnog poslanika, 138 je glasalo za, tri protiv, dva su se uzdržala, a 38 nije glasalo), Zapisnik sednice Prvog vanrednog zasedanja Narodne skupštine Republike Srbije u Trinaestom sazivu, održane 4, 5, 7, 8. i 9. februara 2023. godine (od 184 prisutna narodna poslanika, 141 je glasao za, dva su se uzdržala, a 41 nije glasao) i Zapisnik sednice Drugog vanrednog zasedanja Narodne skupštine Republike Srbije u Trinaestom sazivu, održane 24, 25. i 27. februara 2023. godine (od 184 prisutna narodna poslanika, 141 je glasao za, jedan protiv, jedan se uzdržao, a 41 nije glasao).

Zatim je Narodna skupština prešla na utvrđivanje dnevnog reda.

Izjašnjavajući se o predlozima za stavljanje na dnevni red akata po hitnom postupku, Narodna skupština je prihvatila: predlog Odbora za finansije, republički budžet i kontrolu trošenja javnih sredstava da se, po hitnom postupku, stavi na dnevni red Predlog Odluke o izboru Saveta Državne revizorske institucije, koji je podneo Narodnoj skupštini 12. aprila 2023. godine (od 185 prisutnih narodnih poslanika, 142 su glasala za, sedam protiv, jedan se uzdržao, a 35 nije glasalo), predlog Odbora za ustavna pitanja i zakonodavstvo da se, po hitnom postupku, stavi na dnevni red Predlog Odluke o izboru Zaštitnika građana, koji je podneo Narodnoj skupštini 13. aprila 2023. godine (od 185 prisutnih narodnih poslanika, 143 su glasala za, 18 protiv, jedan se uzdržao, a 23 nisu glasala) i predlog Odbora za finansije, republički budžet i kontrolu trošenja javnih sredstava da se, po hitnom postupku, stavi na dnevni red Predlog Odluke o izboru četiri člana Republičke komisije za zaštitu prava u postupcima javnih nabavki, koji je podneo Narodnoj skupštini 13. aprila 2023. godine (od 185 prisutnih narodnih poslanika, 143 su glasala za, 25 protiv, jedan se uzdržao, a 16 nije glasalo).

Izjašnjavajući se o predlozima za stavljanje na dnevni red akata po hitnom postupku, Narodna skupština nije prihvatila: predlog narodnih poslanika Miroslava Aleksića, Stefana Jovanovića, Siniše Kovačevića, Vladimira Gajića, Sande Rašković Ivić, Borislava Novakovića, Slavice Radovanović, Marine Lipovac Tanasković, Đorđa Stankovića, Ivane Parlić, Branislava Tomaševića i Vladete Jankovića da se, po hitnom postupku, stavi na dnevni red Predlog Rezolucije Narodne skupštine Republike Srbije o osnovnim principima za dalje političke aktivnosti radi zaštite državnog i nacionalnog interesa na Kosovu i Metohiji, koji su podneli Narodnoj skupštini 1. februara 2023. godine (od 185 prisutnih narodnih poslanika, 17 je glasalo za, jedan protiv, jedan se uzdržao, a 166 nije glasalo) i predlog narodnih poslanika Radmile Vasić, Boška Obradovića, mr Ivana Kostića, prof. dr Tamare Milenković Kerković, Milovana Jakovljevića i Borka Puškića da se, po hitnom postupku, stavi na dnevni red Predlog Odluke o obrazovanju Anketnog odbora radi utvrđivanja činjenica i svih okolnosti u vezi održavanja licitacije dana 06.02.2023. godine i prodaje simbola Beograda „Geneks“ Kule, koji su podneli Narodnoj skupštini 10. februara 2023. godine (od 185 prisutnih narodnih poslanika, četiri su glasala za, jedan protiv, a 180 nije glasalo).

Narodna skupština je, većinom glasova (od 185 prisutnih narodnih poslanika, 142 su glasala za, 35 protiv, a osam nije glasalo), prihvatila predlog narodnog poslanika dr Vladimira Orlića da se obavi

**zajednički jedinstveni pretres o:**

- Predlogu kandidata za prvi izbor članova Visokog saveta tužilaštva koje bira Narodna skupština, koji je podneo Odbor za pravosuđe, državnu upravu i lokalnu samoupravu (broj 119-560/23 od 27. marta 2023. godine),

- Predlogu kandidata za prvi izbor članova Visokog saveta sudstva koje bira Narodna skupština, koji je podneo Odbor za pravosuđe, državnu upravu i lokalnu samoupravu (broj 119-559/23 od 27. marta 2023. godine),

- Predlogu odluke o izboru Saveta Državne revizorske institucije, koji je podneo Odbor za finansije, republički budžet i kontrolu trošenja javnih sredstava (broj 02-743/23 od 12. aprila 2023. godine),

- Predlogu odluke o izboru Zaštitnika građana, koji je podneo Odbor za ustavna pitanja i zakonodavstvo (broj 02-284/23 od 13. aprila 2023. godine) i

- Predlogu odluke o izboru četiri člana Republičke komisije za zaštitu prava u postupcima javnih nabavki, koji je podneo Odbor za finansije, republički budžet i kontrolu trošenja javnih sredstava (broj 02-750/23 od 13. aprila 2023. godine).

Narodna skupština je, većinom glasova (od 186 prisutnih narodnih poslanika, 143 su glasala za, 33 protiv, jedan se uzdržao, a devet nije glasalo), utvrdila dnevni red Prve sednice Prvog redovnog zasedanja Narodne skupštine Republike Srbije u 2023. godini, u celini.

Tako utvrđeni dnevni red je sledeći:

**1. Predlog kandidata za prvi izbor članova Visokog saveta tužilaštva koje bira Narodna skupština**, koji je podneo Odbor za pravosuđe, državnu upravu i lokalnu samoupravu (broj 119-560/23 od 27. marta 2023. godine),

**2. Predlog kandidata za prvi izbor članova Visokog saveta sudstva koje bira Narodna skupština,** koji je podneo Odbor za pravosuđe, državnu upravu i lokalnu samoupravu (broj 119-559/23 od 27. marta 2023. godine),

**3. Predlog odluke o izboru Saveta Državne revizorske institucije,** koji je podneo Odbor za finansije, republički budžet i kontrolu trošenja javnih sredstava (broj 02-743/23 od 12. aprila 2023. godine),

**4. Predlog odluke o izboru Zaštitnika građana,** koji je podneo Odbor za ustavna pitanja i zakonodavstvo (broj 02-284/23 od 13. aprila 2023. godine),

**5. Predlog odluke o izboru četiri člana Republičke komisije za zaštitu prava u postupcima javnih nabavki,** koji je podneo Odbor za finansije, republički budžet i kontrolu trošenja javnih sredstava (broj 02-750/23 od 13. aprila 2023. godine).

Zatim je Narodna skupština prešla na rad po utvrđenom dnevnom redu, odnosno na **zajednički jedinstveni pretres o predlozima akata iz tačaka od 1. do 5. dnevnog reda**.

Predsednik je, saglasno članu 192. stav 3, a shodno članu 157. stav 2. Poslovnika, otvorio zajednički jedinstveni pretres o:

**- Predlogu kandidata za prvi izbor članova Visokog saveta tužilaštva koje bira Narodna skupština,**

**- Predlogu kandidata za prvi izbor članova Visokog saveta sudstva koje bira Narodna skupština,**

**- Predlogu odluke o izboru Saveta Državne revizorske institucije,**

**- Predlogu odluke o izboru Zaštitnika građana** i

**- Predlogu odluke o izboru četiri člana Republičke komisije za zaštitu prava u postupcima javnih nabavki.**

Za reč su se, po Poslovniku, javili narodni poslanici: Miroslav Aleksić – ukazao na povrede čl. 167. i 85. Poslovnika, a posle objašnjenja koje je dao predsednik, zatražio je da se Narodna skupština, u Danu za glasanje, izjasni o tome; Srđan Milivojević – ukazao na povredu člana 97. stav 3. Poslovnika, a predsednik je dao objašnjenje i Radomir Lazović – ukazao na povredu člana 100. Poslovnika, a predsednik je dao objašnjenje.

Narodna skupština nije prihvatila predlog narodnog poslanika Srđana Milivojevića da vreme pretresa za poslaničke grupe iznosi 10 časova (od 185 prisutnih narodnih poslanika, 37 je glasalo za, a 148 nije glasalo).

Predloge akata obrazložili su predstavnici predlagača, narodni poslanici Jelena Žarić Kovačević, predsednik Odbora za ustavna pitanja i zakonodavstvo i Veroljub Arsić, predsednik Odbora za finansije, republički budžet i kontrolu trošenja javnih sredstava.

U zajedničkom jedinstvenom pretresu učestvovali su narodni poslanici: prof. dr Jelena Jerinić, predstavnik Poslaničke grupe ZELENO - LEVI KLUB, NE DAVIMO BEOGRAD, MORAMO (kojoj je replicirao narodni poslanik Milenko Jovanov, nakon čega je na povredu člana 104. stav 2. Poslovnika ukazao narodni poslanik Nebojša Cakić, a posle objašnjenja koje je dao predsednik, zatražio je da se Narodna skupština, u Danu za glasanje, izjasni o tome, a zatim su uzajamno replicirali narodni poslanici prof. dr Jelena Jerinić i Milenko Jovanov) i Elvira Kovač, zamenik predsednika Poslaničke grupe SAVEZ VOJVOĐANSKIH MAĐARA.

\*

\* \*

Narodna skupština je, saglasno čl. 132. i 133. Zakona o izboru narodnih poslanika, na predlog Odbora za administrativno - budžetska i mandatno - imunitetska pitanja, konstatovala da je prestao mandat, pre isteka vremena na koje je izabran, narodnom poslaniku Nenadu Filipoviću, danom podnošenja ostavke.

Saglasno Zakonu o izboru narodnih poslanika, izvršiće se popunjavanje upražnjenog poslaničkog mesta u Narodnoj skupštini.

\* \*

\*

Predsednik je produžio rad sednice Narodne skupštine i posle 18,00 časova.

U nastavku zajedničkog jedinstvenog pretresa učestvovali su narodni poslanici: Milija Miletić, zamenik predsednika Poslaničke grupe ZA POMIRENjE SPP-USS-DSHV, Boško Obradović, predsednik Poslaničke grupe SRPSKI POKRET DVERI - PATRIOTSKI BLOK (nakon čega su uzajamno replicirali narodni poslanici Milenko Jovanov, Boško Obradović i Nebojša Bakarec, a zatim je na povredu člana 100. Poslovnika ukazala narodni poslanik Gorica Gajić, a posle objašnjenja koje je dao predsednik, zatražila je da se Narodna skupština, u Danu za glasanje, izjasni o tome), Stefan Krkobabić, predsednik Poslaničke grupe PUPS - Solidarnost i pravda, Sanja Jefić Branković, predstavnik Poslaničke grupe Socijaldemokratska partija Srbije i Aleksandar Jovanović, zamenik predsednika Poslaničke grupe MORAMO – ZAJEDNO (kome je replicirao narodni poslanik Milenko Jovanov, nakon čega su se za reč, po Poslovniku, javili narodni poslanici Danijela Nestorović – ukazala na povredu člana 100. Poslovnika, a posle objašnjenja koje je dao predsednik, zatražila je da se Narodna skupština, u Danu za glasanje, izjasni o tome i Radomir Lazović – ukazao na povrede čl. 107. i 108. Poslovnika, a predsednik je dao objašnjenje, a zatim su se repliku i reč javili narodni poslanici Milinka Nikolić, Veroljub Arsić, predstavnik predlagača, Aleksandar Jovanović i Milenko Jovanov), posle čega je predsednik odredio pauzu u trajanju od jednog časa.

Nakon pauze, sednica je nastavljena u 15 časova i 5 minuta.

U nastavku zajedničkog jedinstvenog pretresa učestvovali su narodni poslanici: Zagorka Aleksić, predstavnik Poslaničke grupe JEDINSTVENA SRBIJA, Nikola Dragićević, zamenik predsednika Poslaničke grupe Srpska stranka Zavetnici, dr Zoran Lutovac, predsednik Poslaničke grupe DEMOKRATSKA STRANKA – DS (nakon čega su uzajmno replicirali narodni poslanici Milenko Jovanov i dr Zoran Lutovac), Dejan Šulkić, predstavnik Poslaničke grupe NADA - NOVI DSS – POKS, Miroslav Aleksić, predsednik Poslaničke grupe Narodna stranka (povodom čijeg izlaganja su se za reč javili predstavnici predlagača, narodni poslanici Vladimir Đukanović, predsednik Odbora za pravosuđe, državnu upravu i lokalnu samoupravu i Veroljub Arsić, nakon čega se za repliku javio narodni poslanik Milenko Jovanov, a zatim je na povredu člana 27. Poslovnika ukazala narodni poslanik Tatjana Manojlović i posle objašnjenja koje je dao predsednik, zatražila je da se Narodna skupština, u Danu za glasanje, izjasni o tome, nakon čega su uzajmno replicirali narodni poslanici Miroslav Aleksić i Milenko Jovanov, a zatim su se za reč, po Poslovniku, javili narodni poslanici Radomir Lazović – ukazao na povredu člana 104. Poslovnika, a predsednik je dao objašnjenje i Dejan Bulatović – ukazao na povredu člana 107. Poslovnika, a predsednik je dao objašnjenje), Pavle Grbović, zamenik predsednika Poslaničke grupe UJEDINjENI - SSP, PSG, PREOKRET, SLOGA, Dubravka Kralj, predstavnik Poslaničke grupe IVICA DAČIĆ - Socijalistička partija Srbije (SPS), Milan Radin, predstavnik Poslaničke grupe „ALEKSANDAR VUČIĆ - ZAJEDNO MOŽEMO SVE“, Milija Miletić, Aleksandar Olenik (kome je replicirao narodni poslanik Milan Radin), Rozalija Ekres, Robert Kozma, dr Muamer Bačevac, Danijela Nestorović (kojoj je replicirao narodni poslanik Milan Radin), Dragovan Milinković, Ksenija Marković, dr Aleksandra Tomić, Borislav Novaković (kome je predsednik izrekao meru opomene, a zatim se za repliku javio narodni poslanik Milenko Jovanov, nakon čega je na povredu člana 109. Poslovnika ukazao narodni poslanik Miroslav Aleksić, a predsednik je dao objašnjenje), Aleksandar Marković, Jelena Milošević, Dijana Radović, Dejan Bulatović, Nataša Jovanović (nakon čega su uzajmno replicirali narodni poslanici Miroslav Aleksić i Nataša Jovanović), Nebojša Cakić, Đorđe Komlenski (nakon čega su se za reč, po Poslovniku, javili narodni poslanici Miodrag Gavrilović – ukazao na povredu člana 107. stav 2. Poslovnika, a predsednik je dao objašnjenje i Đorđe Komlenski – ukazao na povredu člana 27. Poslovnika, a predsednik je dao objašnjenje), Srđan Milivojević (kome je replicirao narodni poslanik Milenko Jovanov) i Marijan Rističević.

Prvog dana rada, sednica je završena u 20 časova i 10 minuta.

**Drugi dan rada – 20. april 2023. godine**

Sednica je počela u 10 časova i 5 minuta.

Sednici je predsedavao dr Vladimir Orlić, predsednik Narodne skupštine.

Predsednik je, na osnovu službene evidencije o prisutnosti narodnih poslanika, konstatovao da sednici prisustvuje 101 narodni poslanik, a primenom elektronskog sistema za glasanje utvrđeno je da je u sali prisutno 109 narodnih poslanika i da postoje uslovi za rad Narodne skupštine.

Na osnovu člana 287. Poslovnika, obaveštenja, odnosno objašnjenja su zatražili narodni poslanici: Milija Miletić, zamenik predsednika Poslaničke grupe ZA POMIRENjE SPP-USS-DSHV – od Ministarstva finansija, Robert Kozma, predstavnik Poslaničke grupe ZELENO - LEVI KLUB, NE DAVIMO BEOGRAD, MORAMO – od ministra spoljnih poslova, ministra odbrane, ministra prosvete, ministra finansija, ministra državne uprave i lokalne samouprave, ministra za rad, zapošljavanje, boračka i socijalna pitanja, ministra pravde i ministra građevinarstva, saobraćaja i infrastrukture, mr Ivan Kostić, zamenik predsednika Poslaničke grupe SRPSKI POKRET DVERI - PATRIOTSKI BLOK – od ministra državne uprave i lokalne samouprave, ministra unutrašnjih poslova, predsednika Republike i ministra spoljnih poslova, dr Đorđe Miketić, predstavnik Poslaničke grupe MORAMO – ZAJEDNO – od predsednika Narodne skupštine, generalnog sekretara Narodne skupštine, Ministarstva unutrašnjih poslova, Republičkog javnog tužilaštva, ministra zdravlja i ministra rudarstva i energetike, Bojana Bukumirović, predstavnik Poslaničke grupe Srpska stranka Zavetnici – od Vlade Republike Srbije, Ministarstva odbrane, Ministarstva poljoprivrede, šumarstva i vodoprivrede, Ministarstva rudarstva i energetike i Ministarstva za ljudska i manjinska prava i društveni dijalog, dr Dragana Rakić, zamenik predsednika Poslaničke grupe DEMOKRATSKA STRANKA – DS – od predsednika Vlade, ministra rudarstva i energetike, direktora „Elektroprivrede Srbije”, predsednika Republike i Tužilaštva za organizovani kriminal, Vladeta Janković, predstavnik Poslaničke grupe Narodna stranka – od ministra za brigu o porodici i demografiju, ministra finansija, predsednika Vlade i ministra zdravlja, Zoran Stojanović, predstavnik Poslaničke grupe NADA - NOVI DSS - POKS – od ministra rudarstva i energetike, ministra prosvete i ministra zaštite životne sredine, Marinika Tepić, predsednik Poslaničke grupe UJEDINjENI - SSP, PSG, PREOKRET, SLOGA – od republičkog javnog tužioca, ministra pravde, Državnog veća tužilaca, Odbora za pravosuđe, državnu upravu i lokalnu samoupravu, ministra unutrašnjih poslova i Tužilaštva za organizovani kriminal, prof. dr Mirka Lukić-Šarkanović, predstavnik Poslaničke grupe IVICA DAČIĆ - Socijalistička partija Srbije (SPS) – od ministra zdravlja i Nebojša Bakarec, predstavnik Poslaničke grupe „ALEKSANDAR VUČIĆ – ZAJEDNO MOŽEMO SVE“ – od Vlade Republike Srbije.

Predsednik je obavestio da su sprečeni da sednici prisustvuju narodni poslanici prof. dr Vladimir Obradović i Zaim Redžepović.

Prema evidenciji Službe Narodne skupštine, sednici nisu prisustvovali, a nisu obavestili predsednika o sprečenosti, narodni poslanici: Janko Veselinović, Pavle Grbović, dr Danijela Grujić, Biljana Dragić, mr Milovan Drecun, Milica Đurđević Stamenkovski, Usame Zukorlić, dr Miloš Jovanović, prof. dr Branimir Jovančićević, Šaip Kamberi, Siniša Kovačević, Selma Kučević, Marija Lukić, Danijela Nestorović, Nebojša Novaković, Tatjana Pašić, dr Nenad Popović, Dušan Radosavljević, Hadži Milorad Stošić, Branislav Tomašević, prof. dr Jahja Fehratović i Sandra Joković.

Nakon toga je predsednik, saglasno članu 27. i članu 87. st. 2. i 3. Poslovnika, produžio rad sednice Narodne skupštine i posle 18,00 časova.

Zatim je Narodna skupština nastavila **zajednički jedinstveni pretres o predlozima akata iz tačaka od 1. do 5. dnevnog reda**.

U nastavku zajedničkog jedinstvenog pretresa učestvovali su narodni poslanici: Stefan Jovanović, Nebojša Bakarec (nakon čega je na povredu člana 108. Poslovnika ukazao narodni poslanik Zoran Zečević, a posle objašnjenja koje je dao predsednik, zatražio je da se Narodna skupština, u Danu za glasanje, izjasni o tome, nakon čega su uzajamno replicirali narodni poslanici Miroslav Aleksić i Nebojša Bakarec), Dalibor Jekić, Aleksandar Jerković (kome je replicirao narodni poslanik Milan Radin), Nikola Bokan, Aleksandar Mirković, dr Nenad Mitrović, Zoran Tomić, Vladimir Gajić, dr Uglješa Mrdić, Borko Stefanović (nakon čega su uzajamno replicirali narodni poslanici Milenko Jovanov i Borko Stefanović), Marina Raguš, Natan Albahari, Zoran Zečević (kome je replicirala narodni poslanik Marina Raguš, nakon čega je na povredu člana 100. Poslovnika ukazao narodni poslanik Dragan Nikolić, a posle objašnjenja koje je dao predsednik, zatražio je da se Narodna skupština, u Danu za glasanje, izjasni o tome, a zatim su se za reč i repliku javili narodni poslanici Veroljub Arsić, predstavnik predlagača i Zoran Zečević, posle čega je predsednik izrekao meru opomene narodnom poslaniku Zoranu Zečeviću, a zatim se za repliku javio narodni poslanik Milenko Jovanov, nakon čega je na povredu člana 27. Poslovnika ukazao narodni poslanik Nikola Dragićević, a posle objašnjenja koje je dao predsednik, zatražio je da se Narodna skupština, u Danu za glasanje, izjasni o tome), Snežana Paunović i prof. dr Tamara Milenković Kerković (kojoj je replicirao narodni poslanik Milan Radin), posle čega je predsednik odredio pauzu u trajanju od jednog časa.

Nakon pauze, sednica je nastavljena u 15 časova i 10 minuta.

U nastavku zajedničkog jedinstvenog pretresa učestvovali su narodni poslanici: Života Starčević, Strahinja Erac (kome je replicirao narodni poslanik Milan Radin, nakon čega se za reč javio predstavnik predlagača, narodni poslanik Veroljub Arsić, a zatim su se za reč, po Poslovniku, javili narodni poslanici Tatjana Manojlović – ukazala na povredu člana 27. Poslovnika, a posle objašnjenja koje je dao predsednik, zatražila je da se Narodna skupština, u Danu za glasanje, izjasni o tome i Dragan Nikolić – ukazao na povredu člana 104. Poslovnika, a predsednik je dao objašnjenje, nakon čega je predsednik izrekao meru opomene narodnom poslaniku Strahinji Ercu), Zoran Sandić (kome je replicirao narodni poslanik Milenko Jovanov) i Zoran Stojanović (kome je replicirao narodni poslanik Milenko Jovanov).

\*

\* \*

Narodna skupština je, shodno čl. 134. i 135. Zakona o izboru narodnih poslanika, a na osnovu Rešenja Republičke izborne komisije o dodeli mandata narodnom poslaniku radi popune upražnjenog poslaničkog mesta u Narodnoj skupštini i Izveštaja Odbora za administrativno-budžetska i mandatno-imunitetska pitanja, konstatovala potvrđivanje mandata narodnom poslaniku Dejanu Maniću, izabranom sa Izborne liste IVICA DAČIĆ – PREMIJER SRBIJE.

Zatim je narodni poslanik Dejan Manić, saglasno članu 17. Zakona o Narodnoj skupštini, položio zakletvu, nakon čega mu je predsednik čestitao na izboru i poželeo uspeh u budućem radu.

\* \*

\*

U nastavku zajedničkog jedinstvenog pretresa učestvovali su narodni poslanici: Radomir Lazović, predsednik Poslaničke grupe ZELENO - LEVI KLUB, NE DAVIMO BEOGRAD, MORAMO (kome je replicirao narodni poslanik Milenko Jovanov), Aleksandar Jovanović, zamenik predsednika Poslaničke grupe MORAMO – ZAJEDNO (kome je replicirao narodni poslanik Milenko Jovanov), Boško Obradović, predsednik Poslaničke grupe SRPSKI POKRET DVERI - PATRIOTSKI BLOK (kome je replicirao narodni poslanik Milenko Jovanov, nakon čega je na povrede čl. 107. i 109. Poslovnika ukazao narodni poslanik Miroslav Aleksić, a posle objašnjenja koje je dao predsednik, zatražio je da se Narodna skupština, u Danu za glasanje, izjasni o tome), Dragan Nikolić, predstavnik Poslaničke grupe Srpska stranka Zavetnici (nakon čega su se za reč, po Poslovniku, javili narodni poslanici Radomir Lazović – ukazao na povredu člana 100. Poslovnika, a predsednik je dao objašnjenje i Dragan Nikolić – ukazao na povredu člana 107. Poslovnika, a posle objašnjenja koje je dao predsednik, zatražio je da se Narodna skupština, u Danu za glasanje, izjasni o tome), Miodrag Gavrilović, predstavnik Poslaničke grupe DEMOKRATSKA STRANKA – DS (nakon čega su uzajamno replicirali narodni poslanici Milenko Jovanov i Miodrag Gavrilović, a zatim se za reč javio predstavnik predlagača, narodni poslanik Vladimir Đukanović), Marinika Tepić, predsednik Poslaničke grupe UJEDINjENI - SSP, PSG, PREOKRET, SLOGA (nakon čega je na povrede čl. 103. i 104. Poslovnika ukazao narodni poslanik Miodrag Gavrilović, a predsednik je dao objašnjenje, posle čega su se za repliku i reč javili narodni poslanici Milenko Jovanov, Vladimir Đukanović, predstavnik predlagača i Marinika Tepić, a zatim je na povredu člana 104. Poslovnika ukazao narodni poslanik Dejan Bulatović, nakon čega su se za reč i repliku javili narodni poslanici Vladimir Đukanović, predstavnik predlagača, Marinika Tepić, Milenko Jovanov i Vladimir Đukanović, predstavnik predlagača, posle čega su se za reč, po Poslovniku, javili narodni poslanici Gorica Gajić – ukazala na povredu člana 107. stav 2. Poslovnika, a predsednik je dao objašnjenje i Sandra Božić – ukazala na povredu člana 104. Poslovnika, a predsednik je dao objašnjenje) i Milan Radin, predstavnik Poslaničke grupe "ALEKSANDAR VUČIĆ - ZAJEDNO MOŽEMO SVE" (nakon čega ja na povredu člana 107. Poslovnika ukazao narodni poslanik Borko Stefanović, a predsednik je dao objašnjenje).

Zatim je predsednik zaključio zajednički jedinstveni pretres o predlozima akata iz tačaka od 1. do 5. dnevnog reda.

Predsednik je, saglasno članu 87. stav 5. Poslovnika, odredio četvrtak, 20. april 2023. godine, sa početkom u 19,00 časova, kao Dan za glasanje o tačkama dnevnog reda Prve sednice Prvog redovnog zasedanja Narodne skupštine Republike Srbije u 2023. godini.

Primenom elektronskog sistema za glasanje utvrđeno je da je u sali prisutan 181 narodni poslanik, odnosno da je prisutna većina od ukupnog broja narodnih poslanika i da postoje uslovi za odlučivanje.

Zatim je Narodna skupština prešla na odlučivanje.

**1. tačka dnevnog reda – PREDLOG KANDIDATA ZA PRVI IZBOR ČLANOVA VISOKOG SAVETA TUŽILAŠTVA KOJE BIRA NARODNA SKUPŠTINA**

Narodna skupština nije izabrala kandidate za prvi izbor članova Visokog saveta tužilaštva koje bira Narodna skupština, na predlog Odbora za pravosuđe, državnu upravu i lokalnu samoupravu:

- dr Miroslava Đorđevića iz Beograda, doktora pravnih nauka (od 188 prisutnih narodnih poslanika, 156 je glasalo za, devet protiv, a 23 nisu glasala),

- Dušana Purića iz Beograda, diplomiranog pravnika (od 189 prisutnih narodnih poslanika, 50 je glasalo za, tri protiv, a 136 nije glasalo),

- Predraga Ćetkovića iz Novog Sada, advokata (od 189 prisutnih narodnih poslanika, 156 je glasalo za, 12 protiv, a 21 nije glasao),

- Vesnu Luković iz Novog Pazara, advokata (od 189 prisutnih narodnih poslanika, 11 je glasalo za, jedan protiv, a 177 nije glasalo),

- Vladimira Simića iz Beograda, advokata (od 189 prisutnih narodnih poslanika, 163 su glasala za, 10 protiv, jedan se uzdržao, a 15 nije glasalo),

- prof. dr Nenada Tešića iz Novog Beograda, vanrednog profesora na Pravnom fakultetu Univerziteta u Beogradu (od 189 prisutnih narodnih poslanika, četiri su glasala za, sedam protiv, a 178 nije glasalo),

- Jelenu Glušicu iz Beograda, diplomiranog pravnika (od 189 prisutnih narodnih poslanika, 156 je glasalo za, 13 protiv, a 20 nije glasalo),

- Bojana Petrovića iz Beograda, docenta na Pravnom fakultetu Megatrend univerziteta (od 189 prisutnih narodnih poslanika, 16 je glasalo za, dva protiv, a 171 nije glasao).

Predsednik je podsetio da je čl. 51. stav 1. i 61. stav 6. Zakona o Visokom savetu tužilaštva utvrđeno da, ako Narodna skupština ne izabere sve članove Saveta koji se biraju u roku iz člana 50. stav 2. ovog zakona, članove Saveta između svih kandidata koji ispunjavaju uslove za izbor bira komisija koju čine predsednik Narodne skupštine, predsednik Ustavnog suda, predsednik Vrhovnog kasacionog suda, Republički javni tužilac i Zaštitnik građana, većinom glasova, u roku utvrđenom zakonom.

**2. tačka dnevnog reda – PREDLOG KANDIDATA ZA PRVI IZBOR ČLANOVA VISOKOG SAVETA SUDSTVA KOJE BIRA NARODNA SKUPŠTINA**

Narodna skupština je glasovima dve trećine svih narodnih poslanika izabrala kandidata Aleksandra Popovića iz Beograda, diplomiranog pravnika, za člana Visokog savet sudstva koga bira Narodna skupština,na predlog Odbora za pravosuđe, državnu upravu i lokalnu samoupravu(od 189 prisutnih narodnih poslanika, 175 je glasalo za, sedam protiv, a sedam nije glasalo).

Narodna skupština nije izabrala kandidate za prvi izbor članova Visokog saveta sudstva koje bira Narodna skupština, na predlog Odbora za pravosuđe, državnu upravu i lokalnu samoupravu:

- prof. dr Jelenu Vučković iz Niša, vanrednog profesora na Pravnom fakultetu Univerziteta u Kragujevcu (od 189 prisutnih narodnih poslanika, 155 je glasalo za, 11 protiv, a 23 nisu glasala),

- Žikicu Dronjka iz Novog Sada, advokata (od 189 prisutnih narodnih poslanika, pet je glasalo za, 12 protiv, a 172 nisu glasala),

- prof. dr Nikolu Bodirogu iz Beograda, redovnog profesora na Pravnom fakultetu Univerziteta u Beogradu (od 189 prisutnih narodnih poslanika, 166 je glasalo za, 12 protiv, a 11 nije glasalo),

- Marinu Grbić iz Beograda, diplomiranog pravnika (od 189 prisutnih narodnih poslanika, četiri su glasala za, dva protiv, a 183 nisu glasala),

- Rastka Brajkovića iz Beograda, advokata (od 189 prisutnih narodnih poslanika, dva su glasala za, dva protiv, a 185 nije glasalo),

- Srđana Stefanovića iz Beograda, advokata (od 189 prisutnih narodnih poslanika, 164 su glasala za, četiri protiv, a 21 nije glasao),

- prof. dr Natašu Delić iz Beograda, redovnog profesora na Pravnom fakultetu Univerziteta u Beogradu (od 189 prisutnih narodnih poslanika, 23 su glasala za, dva protiv, a 164 nisu glasala).

Zatim je predsednik Narodne skupštine, u ime narodnih poslanika i u svoje ime, čestitao izabranom članu Visokog saveta sudstva na izboru i poželeo mu uspeh u radu.

Predsednik je podsetio da je čl. 51. stav 1. i 61. stav 6. Zakona o Visokom savetu sudstva utvrđeno da ako Narodna skupština ne izabere sve članove Saveta koji se biraju u roku iz člana 50. stav 2. ovog zakona, preostale članove Saveta između svih kandidata koji ispunjavaju uslove za izbor bira komisija koju čine predsednik Narodne skupštine, predsednik Ustavnog suda, predsednik Vrhovnog kasacionog suda, Republički javni tužilac i Zaštitnik građana većinom glasova, u roku utvrđenom u Zakonu.

**3. tačka dnevnog reda – PREDLOG ODLUKE O IZBORU SAVETA DRŽAVNE REVIZORSKE INSTITUCIJE**

Narodna skupština je, većinom glasova svih narodnih poslanika (od 189 prisutnih narodnih poslanika, 155 je glasalo za, 26 protiv, a osam nije glasalo), usvojila Predlog odluke o izboru Saveta Državne revizorske institucije, u celini.

Zatim je predsednik Narodne skupštine, u ime narodnih poslanika i u svoje ime, čestitao predsedniku, potpredsedniku i članovima Saveta Državne revizorske institucije na izboru i poželeo im uspeh u radu.

**4. tačka dnevnog reda – PREDLOG ODLUKE O IZBORU ZAŠTITNIKA GRAĐANA**

Narodna skupština je, većinom glasova svih narodnih poslanika (od 189 prisutnih narodnih poslanika, 156 je glasalo za, 32 protiv, a jedan nije glasao), usvojila Predlog odluke o izboru Zaštitnika građana, u celini.

Zatim je predsednik Narodne skupštine, u ime narodnih poslanika i u svoje ime, čestitao gospodinu Zoranu Pašaliću na izboru i poželeo mu uspeh u radu.

**5. tačka dnevnog reda – PREDLOG ODLUKE O IZBORU ČETIRI ČLANA REPUBLIČKE KOMISIJE ZA ZAŠTITU PRAVA U POSTUPCIMA JAVNIH NABAVKI**

Narodna skupština je, većinom glasova svih narodnih poslanika (od 189 prisutnih narodnih poslanika, 156 je glasalo za, 23 protiv, a 10 nije glasalo), usvojila Predlog odluke o izboru četiri člana Republičke komisije za zaštitu prava u postupcima javnih nabavki, u celini.

Zatim je predsednik Narodne skupštine, u ime narodnih poslanika i u svoje ime, čestitao članovima Republičke komisije za zaštitu prava u postupcima javnih nabavki na izboru i poželeo im uspeh u radu.

Nakon toga, Narodna skupština je, saglasno članu 103. stav 6. Poslovnika, prešla na odlučivanje o povredama Poslovnika na koje su, u toku sednice, ukazali narodni poslanici.

Narodna skupština je odlučila da nije bilo povreda: čl. 167. i 85. Poslovnika, na koje je ukazao narodni poslanik Miroslav Aleksić, na sednici 19. aprila 2023. godine, u 10 časova i 32 minuta (od 170 prisutnih narodnih poslanika, jedan je glasao za, jedan protiv, a 168 nije glasalo), člana 104. stav 2. Poslovnika, na koju je ukazao narodni poslanik Nebojša Cakić, na sednici 19. aprila 2023. godine, u 11 časova i 25 minuta (od 161 prisutnog narodnog poslanika, jedan je glasao za, jedan protiv, a 159 nije glasalo), člana 100. Poslovnika, na koju je ukazala narodni poslanik Gorica Gajić, na sednici 19. aprila 2023. godine, u 12 časova i 50 minuta (od 160 prisutnih narodnih poslanika, jedan je glasao za, a 159 nije glasalo), člana 100. Poslovnika, na koju je ukazala narodni poslanik Danijela Nestorović, na sednici 19. aprila 2023. godine, u 13 časova i 40 minuta (od 159 prisutnih narodnih poslanika, jedan je glasao za, a 158 nije glasalo), člana 27. Poslovnika, na koju je ukazala narodni poslanik Tatjana Manojlović, na sednici 19. aprila 2023. godine, u 16 časova i 42 minuta (od 160 prisutnih narodnih poslanika, 160 nije glasalo), člana 108. Poslovnika, na koju je ukazao narodni poslanik Zoran Zečević, na sednici 20. aprila 2023. godine, u 11 časova i 25 minuta (od 158 prisutnih narodnih poslanika, šest je glasalo za, dva protiv, a 150 nije glasalo), člana 100. Poslovnika, na koju je ukazao narodni poslanik Dragan Nikolić, na sednici 20. aprila 2023. godine, u 13 časova i 18 minuta (od 157 prisutnih narodnih poslanika, šest je glasao za, a 151 nije glasao), člana 27. Poslovnika, na koju je ukazao narodni poslanik Nikola Dragićević, na sednici 20. aprila 2023. godine, u 13 časova i 37 minuta (od 156 prisutnih narodnih poslanika, šest je glasalo za, a 150 nije glasalo), člana 27. Poslovnika, na koju je ukazala narodni poslanik Tatjana Manojlović, na sednici 20. aprila 2023. godine, u 15 časova i 36 minuta (od 154 prisutna narodna poslanika, 154 nisu glasala), čl. 107. i 109. Poslovnika, na koje je ukazao narodni poslanik Miroslav Aleksić, na sednici 20. aprila 2023. godine, u 16 časova i 27 minuta (od 152 prisutna narodna poslanika, jedan je glasao protiv, a 151 nije glasao) i člana 107. Poslovnika, na koju je ukazao narodni poslanik Dragan Nikolić, na sednici 20. aprila 2023. godine, u 16 časova i 44 minuta (od 153 prisutna narodna poslanika, osam je glasalo za, a 145 nije glasalo).

 \*

\* \*

Zakletve su položili Duško Pejović, predsednik, Marija Obrenović, potpredsednik i Nevenka Bojanić, Marijana Simović i Ljiljana Dimitrijević, članovi Saveta Državne Revizorske institucije, kao i Zoran Pašalić, Zaštitnik građana.

\* \*

\*

Pošto je Narodna skupština obavila razmatranje svih tačaka dnevnog reda ove sednice i odlučivanje o njima, predsednik Narodne skupštine je, saglasno članu 102. Poslovnika, zaključio Prvu sednicu Prvog redovnog zasedanja Narodne skupštine Republike Srbije u 2023. godini.

Sednica je zaključena u 19 časova i 40 minuta.

|  |  |  |
| --- | --- | --- |
| GENERALNI SEKRETARSrđan Smiljanić |  | PREDSEDNIKdr Vladimir Orlić |